**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL Klaipėdos miesto JAUNIMO REIKALŲ tarybos 2015 m. rugsėjo 24 D. SPRENDIMO NR. T2-239 „DĖL Klaipėdos miesto JAUNIMO REIKALŲ tarybos SUDARYMO IR JOS NUOSTATŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

Šio sprendimo projekto tikslas – pakeisti nuolatinės Klaipėdos miesto jaunimo reikalų tarybos (toliau – JRT) sudėtį, keičiant šešis asmenis.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kurioje numatyta, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

Klaipėdos miesto savivaldybės tarybos 2015 m. rugsėjo 24 d. sprendimu Nr.T2-239 patvirtintą Klaipėdos miesto jaunimo reikalų tarybą sudaro 14 narių. Minėtos tarybos nuostatų 12.3 punkte numatyta, kad JRT nario įgaliojimai pasibaigia, jei jis atšaukiamas jį delegavusios institucijos iniciatyva. Atsižvelgiant į Klaipėdos jaunimo organizacijų asociacijos „Apskritasis stalas“ (toliau – KLAS) 2017 m. rugpjūčio 17 d. raštą „Dėl jaunimo reikalų tarybos sudėties“ ir vadovaujantis KLAS neeilinio visuotinio narių susirinkimo 2017 m. gegužės 20 d. protokolu, JRT nariai:

1. Akvilė Gedrimaitė.

2. Živilė Krikštaponytė

3. Agnė Kovalenkaitė

4. Rūtenė Marčiūtė

5. Saulius Žukauskas

 yra atšaukiami iš JRT narių, o vietoj jų į JRT deleguojami kiti KLAS išrinkti nariai:

1. Edgaras Mockus;

2. Audrius Paulauskas;

3. Agnė Sudžiūtė;

4. Agnė Zabrynaitė;

5. Agnė Zakaitė.

Iki 2017-08-04 Klaipėdos m. savivaldybės administracijos jaunimo reikalų koordinatoriaus pareigas ėjo Jurgita Činauskaitė - Cetiner, kuri vėliau buvo perkelta į Savivaldybės administracijos tarptautinių ryšių, verslo plėtros ir turizmo skyriaus vedėjos pareigas. Nuostatų 12 punkte numatyta, jog Jaunimo tarybos nario įgaliojimai nutrūksta, jeigu (žr. 12.2. punktą) nutrūksta jo darbo (tarnybos) santykiai atstovaujamoje Savivaldybės institucijoje ar įstaigoje.

Vadovaujantis Klaipėdos m. savivaldybės administracijos direktoriaus 2017 m. rugpjūčio 7d. įsakymu Nr. P1-899 “Dėl Aistės Andruškevičiūtės laikino perkėlimo į kitas karjeros valstybės tarnautojo pareigas“ laikinai į Klaipėdos m. savivaldybės jaunimo reikalų koordinatoriaus pareigas buvo priimta Aistė Andruškevičiūtė.

**3. Kokių rezultatų laukiama.**

Pritarus šiam sprendimo projektui bus patvirtinti nauji KLAS deleguoti atstovai ir bus pakeistas vienas iš Klaipėdos miesto jaunimo reikalų tarybos narių, kurio įgaliojimai yra nutrūkę, ir vietoj jo patvirtintas naujas narys, kuris tuos įgaliojimus turi pagal darbo (tarnybos) santykius atstovaujamoje Savivaldybės institucijoje ar įstaigoje.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – patvirtinta nauja JRT sudėtis, keičiant KLAS deleguotus atstovus ir naują jaunimo reikalų koordinatorę.

Neigiamų sprendimo priėmimo pasekmių nenumatyta.

PRIDEDAMA:

1. Klaipėdos miesto jaunimo reikalų tarybos nuostatų, patvirtintų Klaipėdos miesto savivaldybės tarybos 2015 m. rugsėjo 24 d. sprendimu Nr. T2‑239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“, kopija, 3 lapai.

2. 2017 m. rugpjūčio 17 d. KLAS rašto „Dėl jaunimo reikalų tarybos sudėties“ kopija, 1 lapas.

3. 2017 m. gegužės 20 d. KLAS neeilinio visuotinio narių susirinkimo protokolas, 8 lapai.

4. Klaipėdos miesto savivaldybės administracijos direktoriaus 2017 m. rugpjūčio 7 d. įsakymas Nr. P1-899 „Dėl Aistės Andruškevičiūtės laikino perkėlimo į kitas karjeros valstybės tarnautojo pareigas“.

Jaunimo reikalų koordinatorė Aistė Andruškevičiūtė